Държавен вестник, бр. 37, 2000 г., стр. 21

Б Р О Й 37
Д Ъ Р Ж А В Е Н   В Е С Т Н И К
С Т Р .  2 1
Г л а в а  в т о р а
ОТНОШЕНИЯ С КЛИЕНТИТЕ
Чл. 3. (1) При извършване на сделки с ценни
книжа, инвестиционни консултации и други дейс-
твия, свързани с ценни книжа, за сметка на кли-
енти инвестиционният посредник е длъжен да
полага дължимата грижа за техните интереси и
да ги предпочита пред своя собствен интерес.
(2) Инвестиционният посредник е длъжен
да третира равностойно и справедливо своите
клиенти.
(3) Инвестиционният посредник е длъжен да
сключва сделките с ценни книжа за сметка на
клиенти при най-добрите условия. Инвестицион-
ният посредник е изпълнил това си задължение,
ако е положил разумни усилия да установи най-
добрата за клиента цена съгласно условията на
поръчката и е сключил сделката на тази цена.
(4) Инвестиционният посредник е длъжен
при първа възможност да изпълнява поръчки-
те на своите клиенти, съответно да сключва
сделки при управление на индивидуални порт-
фейли от ценни книжа на клиенти, освен ако
това би било явно неизгодно за клиентите.
(5) Инвестиционният посредник е длъжен
да прилага подходящи мерки за съхраняване на
ценните книжа и паричните средства на клиен-
тите и за отделяне на собствения портфейл от
ценни книжа от този на инвеститорите.
(6) Мерките по ал. 5 трябва да осигуряват
гаранции за запазване на имуществените права
на клиентите, свързани с принадлежащите им
ценни книжа и парични средства.
Чл. 4. (1) Инвестиционният посредник не
може да предлага съвети на клиенти—непро-
фесионални инвеститори, които не са поискали
това, или консултации по въпроси, които не са
поставени от тях.
(2) Забраната по ал. 1 не се отнася за:
1. рекламната дейност на инвестиционния
посредник, когато рекламните материали и
публични изявления са адресирани до неогра-
ничен кръг лица и съдържат обща информация
за извършваната дейност;
2. задължението на инвестиционния посред-
ник да информира клиентите си за рисковете,
свързани със сделките с ценни книжа.
(3) Инвестиционният посредник е длъжен да
изисква от своите клиенти информация за тех-
ните финансови възможности, инвестиционни
цели, опит и готовност да рискуват. Инвестици-
онният посредник няма право да дава съвети или
да сключва сделки с ценни книжа за сметка на
клиент, които не са подходящи за него, съобраз-
но получената по предходното изречение инфор-
мация или съобразно друга относима информа-
ция, която е известна или е следвало да бъде
известна на инвестиционния посредник.
(4) Съветите, които инвестиционният пос-
редник дава на своите клиенти, трябва да бъдат
обосновани. Те не могат да се основават на
преувеличени благоприятни факти или на не-
отчетени неблагоприятни факти, както и да
бъдат мотивирани единствено от стремеж да се
получи възнаграждение.
(5) Задължението на инвестиционния пос-
редник да изисква информацията по ал. 3, изре-
чение първо не се отнася за клиенти:
1. по чл. 2, т. 1 и 2;
2. които дават само дребни нерегулярни по-
ръчки за сключване на сделки с ценни книжа
или дават поръчки изключително по тяхна соб-
ствена инициатива;
3. професионални и институционални инвес-
титори, които откажат в писмена форма да
предоставят тази информация.
Чл. 5. (1) Рекламните материали на инвес-
тиционния посредник, както и публичните изяв-
ления на членовете на управителните и конт-
ролните органи и на лицата, работещи по дого-
вор за инвестиционния посредник, свързани с
неговата дейност, не могат да съдържат невяр-
на или заблуждаваща информация.
(2) Рекламните материали и публичните
изявления по ал. 1 на лицата, работещи по до-
говор за инвестиционния посредник, трябва да
бъдат предварително одобрени от лице от отде-
ла за вътрешен контрол.
(3) Прогнозите, свързани с ценни книжа,
които се съдържат в рекламните материали и
публичните изявления по ал. 1, както и в съве-
тите, давани на клиенти, трябва да бъдат праве-
ни само при условие, че са изрично определени
като прогнози.
Чл. 6. (1) Инвестиционният посредник не
може:
1. да извършва дейност за сметка на клиент,
ако не е информирал клиента за потенциални-
те конфликти на интереси, както и за конфлик-
ти на интереси с друг клиент, ако с това няма да
се наруши съществуващо задължение за спаз-
ване на поверителност или да се застрашат
интересите на другия клиент, включително в
случаите, когато:
а) инвестиционният посредник или негов
брокер е придобил или може да придобие цен-
ни книжа, чието закупуване препоръчва на кли-
ента, или когато извършва сделки за собствена
сметка с тези ценни книжа;
б) е предвидено специално възнаграждение
за инвестиционния посредник или за брокера,
ако препоръчваната сделка бъде извършена;
в) може да възникне или е възникнал кон-
фликт с интереса на друг клиент на инвестици-
онния посредник;
2. да предоставя невярна информация, вклю-
чително за:
а) цената или стойността на ценната книга;
б) емитента;
в) имуществените задължения, произтича-
щи от сделки с ценни книжа;
3. да извършва сделки за сметка на клиенти в
обем или с честота, за които според обстоятел-
ствата може да се приеме, че се извършват изклю-
чително в интерес на инвестиционния посредник;